હેલ્થ કેર, ફાર્માસ્યુટિકલ, મેડિકલ ટુરિઝમ, આયુર્વેદિક દવાઓ અને કોસ્મેટિક્સ, ગાર્મેન્ટ અને ટેક્સટાઈલ્સ, અગ્રિક્લચરલ ઈક્વીપમેન્ટ્સ, ફર્ટિલાઈઝર અને પેસ્ટીસાઈઝ, કન્સ્ટ્રક્શન મશીનરી અને સાધનો, સિરામિક્સ અને સેનેટરીવેર, બેરિંગ, ટુલ્સ, મશીનરીઓ, ઈમિટેશન જ્વેલરી, બૂટ-ચપ્પલ સહિત અનેક પ્રોડક્ટ્સ માટે ખૂબજ મોટું માર્કેટ આફ્રિકન દેશો સુદાન, ઝામ્બિયા, ડીઆરકોન્ગો, નાઈજીરિયા, સેનેગલ, ટોગો, બુર્કિના ફાસો, મોઝમ્બિક, માડાગાસ્કર, ધાના, તાન્ઝાનિયા, યુગાન્ડા, કેન્યા, રવાન્ડા, ગાંબિયા, ઈથોપિયા, ઓમાન, મોરેશિયસ અને સાઉથ એશિયન દેશો જેવા કે અફઘાનિસ્તાન, બાંગ્લાદેશ, શ્રીલંકા, ભૂતાન, નેપાળમાં મળી શકે તેમ છે. સંસ્થા દ્વારા જ્યાં મોટા પ્રમાણમાં માંગ છે પણ ઉત્પાદન નથી તે દેશો ઉપર ધ્યાન કેન્દ્રિત કરવામાં આવી રહ્યું છે, જેથી નિકાસ વેપારમાં લઘુઉદ્યોગો પણ મોટો હિસ્સો લઈ શકે.